ddrg/super_eurlex huggingface dataset:
IARSCRÍBHINN IV

Nósanna imeachta maidir le scaoileadh agus seachadadh na vacsaíní a fhoirmlítear ó na hantaiginí víreas galair crúb agus béil dá dtagraítear in Airteagal 6(2)

1.

Tar éis don mhonaróir atá ar conradh fógra a fháil ón gCoimisiún maidir leis an iarraidh ar sheachadadh, comhlíonfaidh sé na spriocdhátaí seachadta seo a leanas:

(a) soláthar práinneach ach ní soláthar láithreach bonn: tréimhse 7 go 15 lá oibre chun an foirmliú, an buidéalú agus an lipéadú a dhéanamh, móide 3 lá oibre leis an seachadadh a dhéanamh;

(b) le soláthar láithreach: tréimhse 6 lá oibre chun an foirmliú, an líonadh, agus an buidéalú a dhéanamh, agus 3 lá oibre leis an seachadadh a dhéanamh;

(c) i gcásanna a bhfuil práinn an-mhór ann: féachfaidh an monaróir atá ar conradh leis go ndéanfaidh sé an seachadadh tráth níos luaithe ná na sprioc-amanna dá dtagraítear i bpointe (a) agus i bpointe (b), faoi réir na doiciméadachta is gá, an Teastas um Scaoileadh Luath mar shampla, nó cead chun an táirge a thabhairt isteach, cead arna dheonú ag an mBallstát, an tríú tír nó an tríú críoch cinn scríbe, agus iad sin a chur ar fáil agus a bheith faoi réir aon mhoill arb í an chuideachta loingseoireachta is cúis léi nó faoi réir aon srianta forfheidhmiúcháin arna bhforchur ag an gcuideachta loingseoireachta.

An monaróir atá ar conradh, déanfaidh sé na bearta is gá chun éascú a dhéanamh ar fhoinsiú aon cheada nó aon cheadúnais is gá chun an conradh a chomhlíonadh faoi na dlíthe agus na rialacháin atá i bhfeidhm san áit a bhfuil an conradh dá dtagraítear in Airteagal 3(1) nó 4(1) de Rialachán Tarmligthe (AE) 2022/139 le forghníomhú.

Mar sin féin, ní bheidh an monaróir atá ar conradh freagrach as doiciméid a aimsiú atá spleách ar eintitis dhlíthiúla eile agus ar údaráis dhlíthiúla eile nach bhfuil smacht ná tionchar acu air go díreach.
“Foirmeacha reoite, triomaithe agus púdair de Acheta domesticus (criogar)

Catagóir shonraithe bhia

Uasleibhéil (g/100g) (margaithe faoi mar atá nó é athbhunaithe i gcomhréir leis na treoracha)

1. Is é ‘Acheta domesticus (criogar) reoite’, ‘Acheta domesticus (criogar) triomaithe/púdraithe’ ainmniú an bhia núíosaigh a bheidh ar lipéadú earraí bia a bhfuil sé iontu, ag brath ar an bhfoirm a úsáidtear. 2. Ar lipéadú na mbia-earraí ina bhfuil foirmeacha reoite triomaithe nó púdair de Acheta domesticus (criogar), beidh ráiteas á rá go bhféadfadh an comhábhar sin a bheith ina chúis le frithghníomhuithe ailléirgeacha i gcás tomhaltóirí a bhfuil ailléirgí aitheanta orthu le crústaigh, le moilisc agus le táirgí díobh, agus le fíneoga. Beidh an ráiteas sin díreach taobh le liosta na gcomhábhar.
(11)

Sa mholadh comhpháirteach moladh síneadh a chur le coinníollacha sonracha sa Mhuir Cheilteach nuair a bhíonn níos mó ná 30 % de ghliomaigh na hIorua sa ghabháil. Ar an iomlán, tháinig CETEI ar an gconclúid (5) go bhfuil na roghanna atá beartaithe níos roghnaíche ná na trealaimh a shonraítear sna maoluithe le haghaidh iascach dírithe i Rialachán (AE) 2019/1241, nó chomh coibhéiseach leo ar a laghad. Ba cheart, dá bhrí sin, síneadh a chur leis na bearta sin atá ann cheana go dtí an 31 Nollaig 2023. I ndáil le sonraíochtaí an tsoc-fhoircinn dhúbailte, moladh sa mholadh comhpháirteach go méadófaí mogallmhéid na coda is uachtaraí den soc-fhoirceann dúbailte ó 90 mm go 100 mm i gcás soithí a oibríonn le tráil ghrinnill nó le saighní in iascach Nephrops i ranna 7b-e agus 7g-k ICES (an Mhuir Cheilteach). Rinne CETEI measúnú ar na sonraíochtaí teicniúla nua agus tháinig sé ar an gconclúid go bhfuil sé d’acmhainn aige foghabhálacha speiceas nach bhfuil de dhíth a laghdú agus gabhálacha spriocspeiceas á gcoinneáil ar bun an tráth céanna. Ba cheart, dá bhrí sin, an tsonraíocht theicniúil a leasú dá réir.
“Laíon caor triomaithe Coffea arabica L. agus/nó Coffea canephora Pierre ex A.Froehner agus an t-insileadh a dhéantar as (Bia traidisiúnta ó thríú tír)

Maidir leis an mbia núíosach a ainmniú ar lipéadú na n-earraí bia ina bhfuil sé, is é ‘laíon caor caife’ agus/nó ‘cascara (laíon caor caife)’ agus/nó ‘insileadh laíon caor caife’ agus/nó ‘insileadh laíon caor caife triomaithe’ an t-ainmniú a bheidh air.

Má tá níos mó ná 150 mg/l caiféin (sa riocht sin nó i ndiaidh a athdhéanta) sa táirge ina bhfuil an bia núíosach, déanfar lipéadú air leis an tásc seo a leanas: ‘Le hardchion caiféine. Ní mholtar é seo do leanaí ná do mhná atá torrach nó ag cothú leis an gcíoch’ sa réimse radhairc chéanna ina dtaispeántar ainm an bhia, le tagairt ina dhiaidh don chion caiféine arna shloinneadh in mg in aghaidh an 100 ml.

Ullmhaítear ullmhóidí insiltí tipiciúla le 6 g laíon caor caife ar a mhéad in aghaidh 100 ml uisce te (> 75 °C). Maidir leis an laíon caor caife a chuirtear ar an margadh sa riocht sin le hinsiltí a ullmhú, tabharfar treoracha don tomhaltóir maidir leis an ullmhúchán.”
(3)

Le hAirteagal 10 de Rialachán Cur Chun Feidhme (AE) 2019/627 leagtar síos oibleagáidí le haghaidh an tréidlia oifigiúil a mhéid a bhaineann le seiceálacha ar dhoiciméid, go háirithe chun deimhnithe oifigiúla dá bhforáiltear i Rialachán Cur Chun Feidhme (AE) 2019/628 ón gCoimisiún (3) a chur san áireamh. Déantar tagairt don deimhniú mícheart, áfach, agus dá bhrí sin ba cheart an tagairt sin a cheartú. Ós rud é go ndearnadh Rialachán Cur Chun Feidhme (AE) 2019/628 a aisghairm agus na deimhnithe sin i Rialachán Cur Chun Feidhme (AE) 2020/2235 ón gCoimisiún (4) a chur in ionad na ndeimhnithe, is iomchuí freisin na tagairtí cearta do Rialachán Cur Chun Feidhme (AE) 2020/2235 a chur in ionad na dtagairtí uile do Rialachán Cur Chun Feidhme (AE) 2019/628.
(1)

Le Rialachán (AE) 2021/2115 ó Pharlaimint na hEorpa agus ón gComhairle (2), leagtar síos creat dlíthiúil nua le haghaidh an chomhbheartais talmhaíochta (CBT) chun feabhas a chur ar an gcaoi a sheachadann sé cuspóirí an Aontais a leagtar amach sa Chonradh ar Fheidhmiú an Aontais Eorpaigh. Sa Rialachán sin sonraítear a thuilleadh na cuspóirí sin de chuid an Aontais atá le baint amach leis an gcomhbheartas talmhaíochta agus sainítear ann na cineálacha idirghabhála mar aon le ceanglais choiteanna an Aontais is infheidhme maidir leis na Ballstáit, agus, san am céanna, solúbthacht á fágáil ag na Ballstáit i gceapadh na n-idirghabhálacha atá le tabhairt ina bPleananna Straitéiseacha CBT le haghaidh na tréimhse ón 1 Eanáir 2023 go dtí an 31 Nollaig 2027.
“3. An dleacht chinntitheach frithdhumpála is infheidhme maidir le hallmhairí de thionscnamh Dhaon-Phoblacht na Síne, mar a leagtar amach i mír 2, leis seo déantar í a leathnú chun allmhairí fabraicí mogaill oscailte áirithe (a aicmítear faoi láthair faoi chóid AC 7019 63 00, ex 7019 64 00, ex 7019 65 00, ex 7019 66 00 agus ex 7019 69 90), arna gcur chun bealaigh ón India agus ón Indinéis a chumhdach, bíodh dearbhú ann gur de thionscnamh na hIndia agus na hIndinéise iad nó ná bíodh (cóid TARIC 7019 63 00 14, 7019 63 00 15, 7019 64 00 14, 7019 64 00 15, 7019 65 00 14, 7019 65 00 15, 7019 66 00 14 7019 66 00 15, 7019 69 90 14, agus 7019 69 90 15)), cé is moite de na cinn sin a tháirgeann Montex Glass Fibre Industries Pvt. Ltd (cód breise TARIC B942), Pyrotek India Pvt. Ltd (cód breise TARIC C051), SPG Glass Fibre Pvt. Ltd (cód breise TARIC C205) agus Urja Products Private Limited (cód breise TARIC C861), chun allmhairí na bhfabraicí mogaill oscailte céanna arna gcur chun bealaigh ón Malaeisia a chumhach, bíodh dearbhú ann gur de thionscnamh na Malaeisia iad nó ná bíodh (cóid TARIC 7019 63 00 11, 7019 64 00 11, 7019 65 00 11, 7019 66 00 11 agus 7019 69 90 11), agus chun allmhairí na bhfabraicí mogaill oscailte céanna arna gcur chun bealaigh ón Téaváin agus ón Téalainn a chumhdach, bíodh dearbhú ann gur de thionscnamh na Téaváine agus na Téalainne iad nó ná bíodh (cóid TARIC 7019 63 00 12, 7019 63 00 13, 7019 64 00 12, 7019 64 00 13, 7019 65 00 12, 7019 65 00 13, 7019 66 00 12, 7019 66 00 13, 7019 69 90 12 agus 7019 69 90 13).

Beidh cur i bhfeidhm na díolúine arna deonú do Montex Glass Fibre Industries Pvt. Ltd, Pyrotek India Pvt. Ltd, SPG Glass Fibre PVT. Ltd agus Urja Products Private Limited coinníollach ar shonrasc tráchtála bailí a chur faoi bhráid údaráis chustaim na mBallstát, sonrasc a chomhlíonfaidh na ceanglais a leagtar amach in Iarscríbhinn II a ghabhann leis an Rialachán seo. Mura gcuirtear an sonrasc sin isteach, beidh feidhm ag an dleacht frithdhumpála mar a fhorchuirtear le mír 1.”
(6)

Tá ról fíor-riachtanach ag comhlachtaí náisiúnta um chaighdeánú sa chóras um chaighdeánú, ar leibhéal an Aontais, i gcomhréir le Rialachán (AE) Uimh. 1025/2012, agus ar leibhéal na mBallstát araon. Is iad na comhlachtaí náisiúnta um chaighdeánú, dá bhrí sin, is fearr atá in ann a áirithiú go dtugtar aird chuí in eagraíochtaí Eorpacha um chaighdeánú ar leasanna, cuspóirí beartais agus luachanna an Aontais agus ar leasanna an phobail i gcoitinne. Is gá, dá bhrí sin, a ról i gcomhlachtaí cinnteoireachta na n-eagraíochtaí Eorpacha um chaighdeánú a neartú nuair a dhéanann na comhlachtaí sin cinntí a bhaineann le caighdeáin Eorpacha agus táirgí Eorpacha caighdeánúcháin arna n-iarraidh sin don Choimisiún faoi Airteagal 10(1) de Rialachán (AE) Uimh. 1025/2012, gan difear a dhéanamh don ról tábhachtach atá ag an mbonn níos leithne geallsealbhóirí i dtaca le caighdeáin éifeachtacha a ullmhú a fhreagraíonn do riachtanais leas an phobail agus do riachtanais an mhargaidh.
(1)

Leagtar amach in Airteagal 20 de Rialachán Cur Chun Feidhme (AE) 2015/2447 ón gCoimisiún (2), i gcás ina bhfuil foirmiúlachtaí custaim á gcomhlíonadh ag sealbhóir cinnidh nó thar ceann an tsealbhóra sin maidir le Faisnéis Taraife Cheangailteach (BTI) i leith earraí a chumhdaítear le cinneadh BTI, go gcuirfear an méid sin in iúl sa dearbhú custaim trí uimhir thagartha an chinnidh BTI a lua. Is in Iarscríbhinn B a ghabhann le Rialachán Tarmligthe (AE) 2015/2446 ón gCoimisiún (3) amháin a leagtar síos mar nóta a ghabhann le heilimint sonraí 12 12 001 000 an oibleagáid chun uimhir thagartha an chinnidh maidir le Faisnéis Cheangailteach i leith Tionscnaimh a chur in iúl sa dearbhú custaim.
(15)

Fuair an Coimisiún iarraidh ó “LETIS S.A.”, agus rinne sé scrúdú ar an iarraidh sin, maidir lena aitheantas a tharraingt siar i dtaca leis an Afganastáin, an Asarbaiseáin, an Bhealarúis, an Cósta Eabhair, an Éigipt, an Aetóip, an Iaráin, an Chasacstáin, an Chirgeastáin, an Mholdóiv, Maracó, an Phacastáin, an Rúis, an Táidsíceastáin, an Tuircméanastáin, an Úcráin, Aontas na nÉimíríochtaí Arabacha agus an Úisbéiceastáin.
IARSCRÍBHINN

Cuirtear an iontráil seo a leanas isteach faoin bhfo-cheannteideal “A. Daoine” in Iarscríbhinn I a ghabhann le Rialachán (AE) Uimh. 1352/2014 (“Liosta na ndaoine, na n-eintiteas agus na gcomhlachtaí dá dtagraítear in Airteagail 1a agus 2”):

“12. Ahmad Al-Hamzi

Script bhunaidh: أحمد الحمزي

Ainmniúchán: Maorghinearál, Ceannasaí ar Aerfhórsa Houthi agus ar Fhórsaí Aerchosanta Dáta breithe: 1985 Áit bhreithe: Sana’a, Yemen Ardcháilíocht ar a dtugtar freisin: n/b Cáilíocht íseal ar a dtugtar freisin: a) Ahmad 'Ali al-Hamzi b) Ahmad 'Ali Ahsan al-Hamzi c) Ahmed Ali al-Hamzi d) Muti al-Hamzi Náisiúntacht: Yemen Uimhir an phas: n/b Uimhir aitheantais náisiúnta: n/b Seoladh: Yemen Liostaithe ar: an 4 Deireadh Fómhair 2022Faisnéis eile: Tá ról ceannasach ag Ahmad al-Hamzi, Ceannasaí ar Aerfhórsa Houthi agus ar Fhórsaí Aerchosanta, chomh maith lena chlár UAV, in iarrachtaí míleata Houthi a chuireann síocháin, slándáil agus cobhsaíocht Éimin i mbaol go díreach. Cur síos fisiceach: Dath na súl: Donn; Gruaig: Donn. an nasc gréasáin le haghaidh fógraí speisialta de chuid INTERPOL-Comhairle Slándála NA: https://www.interpol.int/en/How-we-work/Notices/View-UN-Notices-Individuals

Faisnéis bhreise ó insint achomair na gcúiseanna lena liostú a chuir an Coiste Smachtbhannaí ar fáil:

I gcomhréir le roinn 5(h) dá Threoirlínte, cuireann Coiste na Comhairle Slándála, arna bhunú de bhun rún 2140, ar fáil insint achomair ar na cúiseanna atá leis an liostú do dhaoine aonair, grúpaí, gnóthais agus eintitis a áirítear ar a liosta smachtbhannaí.

An dáta a cuireadh an insint achomair ar fáil ar shuíomh gréasáin an Choiste: an 4 Deireadh Fómhair 2022.

Liostaíodh Ahmad Al-Hamzi an 4 Deireadh Fómhair 2022 de bhun mhíreanna 11 agus 15 de Rún 2140 (2014), mar dhuine a chomhlíonann na critéir ainmniúcháin a leagtar amach i mír 17 de Rún 2140 (2014), lena n-áirítear mar a mhínítear a thuilleadh i mír 19 de Rún 2216 (2015).

Ghlac Ahmad Al-Hamzi páirt i ngníomhaíochtaí agus thug sé tacaíocht do ghníomhaíochtaí a chuireann síocháin, slándáil agus cobhsaíocht Éimin i mbaol, lena n-áirítear sáruithe ar an trádbhac spriocdhírithe arm.

Faisnéis bhreise:

Agus é ag feidhmiú mar Cheannasaí ar Aerfhórsa Houthi agus ar Fhórsaí Aerchosanta, chomh maith lena chlár UAV, fuair al-Hamzi airm lena n-úsáid i gcogadh cathartha Éimin de shárú ar an trádbhac arm spriocdhírithe mar a leagtar amach i mír 14 de Rún 2216 (2015) é. Faoi cheannas Mhaorghinearál Al-Hamzi, rinne fórsaí míleata Houthi ionsaithe UAV spriocdhírithe. Tá Al-Hamzi freagrach as ionsaithe a rinne fórsaí Houthi a bhfuil tionchar acu ar shibhialtaigh d’Éimin, ar náisiúin a bhfuil teorainn acu léi, agus ar shoithí tráchtála in uiscí idirnáisiúnta a eagrú.

Ról gníomhach míleata a fhíorú:
RIALACHÁN CUR CHUN FEIDHME (AE) 2022/1674 ÓN gCOIMISIÚN

an 28 Meán Fómhair 2022

lena leasaítear Rialachán (CE) Uimh. 1484/95 maidir le praghsanna ionadaíocha a shocrú in earnáil na feola éanlaithe clóis agus in earnáil na n-uibheacha agus i gcás gealacáin uibhe

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagrú na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001, agus (CE) Uimh. 1234/2007 ón gComhairle (1), agus go háirithe Airteagal 183, pointe (b), de,

Ag féachaint do Rialachán (AE) Uimh. 510/2014 ó Pharlaimint na hEorpa agus ón gComhairle an 16 Aibreán 2014 lena leagtar síos na socruithe trádála is infheidhme maidir le hearraí áirithe ar toradh ar phróiseáil táirgí talmhaíochta iad agus lena n-aisghairtear Rialachán (CE) Uimh. 1216/2009 ón gComhairle agus Rialachán (CE) Uimh. 614/2009 ón gComhairle (2), agus go háirithe Airteagal 5(6), pointe (a), de,

De bharr an mhéid seo a leanas:

(1) Is éard a leagtar síos le Rialachán (CE) Uimh. 1484/95 ón gCoimisiún (3) rialacha mionsonraithe chun córas na ndleachtanna allmhairithe breise a chur chun feidhme, agus le praghsanna ionadaíocha a shocrú in earnáil na feola éanlaithe clóis agus in earnáil na n-uibheacha agus i gcás gealacáin uibhe.

(2) Is éard a léiríonn faireachán rialta ar na sonraí a úsáidtear chun praghsanna ionadaíocha d’fheoil éanlaithe agus do tháirgí uibheacha a shocrú, sin agus an faireachán rialta ar ghealacáin uibhe, gur cheart na praghsanna allmhairithe ionadaíocha ar tháirgí áirithe a leasú chun an éagsúlacht praghsanna de réir áit tionscnaimh cuid de na hearraí a chur san áireamh.

(3) Ba cheart, dá bhrí sin, Rialachán (CE) Uimh. 1484/95 a leasú dá réir sin.

(4) Toisc gur gá a áirithiú go mbeidh feidhm ag an mbeart seo a thúisce is féidir ach a mbeidh na sonraí nuashonraithe ar fáil, ba cheart an Rialachán seo a theacht i bhfeidhm lá a fhoilsithe,

TAR ÉIS AN RIALACHÁN SEO A GHLACADH:

Airteagal 1 Cuirtear an téacs atá san Iarscríbhinn a ghabhann leis an Rialachán seo in ionad Iarscríbhinn I a ghabhann le Rialachán (CE) Uimh. 1484/95.

Airteagal 2 Tiocfaidh an Rialachán seo i bhfeidhm lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 28 Meán Fómhair 2022. Thar ceann an Choimisiún, Ar son an Uachtaráin, Wolfgang BURTSCHER An tArd-Stiúrthóir Ard-Stiúrthóireacht na Talmhaíochta agus na Forbartha Tuaithe

(1) IO L 347, 20.12.2013, lch. 671.

(2) IO L 150, 20.5.2014, lch. 1.

(3) Rialachán (CE) Uimh. 1484/95 ón gCoimisiún an 28 Meitheamh 1995 lena leagtar síos rialacha mionsonraithe chun an córas dleachtanna allmhairithe breise a chur chun feidhme agus chun praghsanna ionadaíocha a shocrú in earnálacha na feola éanlaithe clóis agus na n-uibheacha agus i gcás gealacáin uibhe, agus lena n-aisghairtear Rialachán Uimh. 163/67/CEE (IO L 145, 29.6.1995, lch. 47).
RIALACHÁN CUR CHUN FEIDHME (AE) 2022/1501 ÓN gCOMHAIRLE

an 9 Meán Fómhair 2022

lena gcuirtear chun feidhme Rialachán (AE) Uimh. 208/2014 a bhaineann le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Úcráin

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 208/2014 ón gComhairle an 5 Márta 2014 a bhaineann le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Úcráin (1), agus go háirithe Airteagal 14(1) de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 5 Márta 2014, ghlac an Chomhairle Rialachán (AE) Uimh. 208/2014.

(2) Ar bhonn athbhreithniú ón gComhairle, ba cheart na hiontrálacha maidir le ceathrar a ndeachaigh cur i bhfeidhm beart sriantach ina gcoinne in éag an 6 Meán Fómhair 2022, agus an fhaisnéis maidir lena gcearta cosanta agus lena gceart chun cosaint bhreithiúnach éifeachtach a fháil, a scriosadh ó Iarscríbhinn I a ghabhann le Rialachán (AE) Uimh. 208/2014.

(3) Ba cheart, dá bhrí sin, Rialachán (AE) Uimh. 208/2014 a leasú dá réir sin,

TAR ÉIS AN RIALACHÁN SEO A GHLACADH:

Airteagal 1 Leasaítear Iarscríbhinn I a ghabhann le Rialachán (AE) Uimh. 208/2014 mar a leagtar amach san Iarscríbhinn a ghabhann leis an Rialachán seo.

Airteagal 2 Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 9 Meán Fómhair 2022. Thar ceann na Comhairle An tUachtarán J. SÍKELA

(1) IO L 66, 6.3.2014, lch. 1.
RIALACHÁN TARMLIGTHE (AE) 2022/1615 ÓN gCOIMISIÚN

an 22 Aibreán 2022

lena gceartaítear an leagan Sualainnise de Rialachán Tarmligthe (AE) 2021/630 lena bhforlíontar Rialachán (AE) 2017/625 ó Pharlaimint na hEorpa agus ón gComhairle a mhéid a bhaineann le catagóirí earraí áirithe atá díolmhaithe ó rialuithe oifigiúla ag poist rialaithe teorann

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2017/625 ó Pharlaimint na hEorpa agus ón gComhairle an 15 Márta 2017 maidir le rialuithe oifigiúla agus gníomhaíochtaí oifigiúla eile arna ndéanamh lena áirithiú go gcuirfear i bhfeidhm dlí an bhia agus na beatha, rialacha maidir le sláinte agus leas ainmhithe, sláinte plandaí agus táirgí cosanta plandaí, lena leasaítear Rialacháin (CE) Uimh. 999/2001, (CE) Uimh. 396/2005, (CE) Uimh. 1069/2009, (CE) Uimh. 1107/2009, (AE) Uimh. 1151/2012, (AE) Uimh. 652/2014, (AE) 2016/429 agus (AE) 2016/2031 ó Pharlaimint na hEorpa agus ón gComhairle, Rialachán (CE) Uimh. 1/2005 agus (CE) Uimh. 1099/2009 ón gComhairle agus Treoracha 98/58/CE 1999/74/CE, 2007/43/CE, 2008/119/CE agus 2008/120/CE ón gComhairle, agus lena n-aisghairtear Rialachán (CE) Uimh. 854/2004 agus (CE) Uimh. 882/2004 ó Pharlaimint na hEorpa agus ón gComhairle, Treoracha 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE agus 97/78/CE agus Cinneadh 92/438/CEE ón gComhairle (an Rialachán maidir le Rialuithe Oifigiúla) (1) agus go háirithe Airteagal 48(h) agus Airteagal 77(1)(k) de,

De bharr an mhéid seo a leanas:

(1) Sa leagan Sualainnise den Iarscríbhinn a ghabhann le Rialachán Tarmligthe (AE) 2021/630 ón gCoimisiún (2), tá earráid sa tábla, sa ró don iontráil “ex 2106”, colún (2) “Sainmhínithe”, agus athraíonn an earráid sin substaint an téacs.

(2) Dá bhrí sin, ba cheart an leagan Sualainnise de Rialachán Tarmligthe (AE) 2021/630 a cheartú dá réir. Ní dhéantar difear do na leaganacha teanga eile,

TAR ÉIS AN RIALACHÁN SEO A GHLACADH:

Airteagal 1 (ní bhaineann sé leis an leagan Gaeilge)

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 22 Aibreán 2022. Thar ceann an Choimisiúin An tUachtarán Ursula VON DER LEYEN

(1) IO L 95, 7.4.2017, lch. 1.

(2) Rialachán Tarmligthe (AE) 2021/630 ón gCoimisiún an 16 Feabhra 2021 lena bhforlíontar Rialachán (AE) 2017/625 ó Pharlaimint na hEorpa agus ón gComhairle a mhéid a bhaineann le catagóirí earraí áirithe atá díolmhaithe ó rialuithe oifigiúla ag poist rialaithe teorann agus lena leasaítear Cinneadh 2007/275/CE ón gCoimisiún (IO L 132, 19.4.2021, lch. 17).
(3)

I bhfianaise a thromchúisí atá an staid, measann an Chomhairle gur cheart triúr atá freagrach as gníomhaíochtaí a bhaineann an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin, a chur ar liosta na ndaoine nádúrtha agus dlítheanacha, na n-eintiteas agus na gcomhlachtaí atá faoi réir na mbeart sriantach a leagtar amach in Iarscríbhinn I a ghabhann le Rialachán (AE) Uimh. 269/2014.
i gcúige na Róimhe, North: the municipalities of Riano, Castelnuovo di Porto, Capena, Fiano Romano, Morlupo, Sacrofano, Magliano Romano, Formello, Campagnano di Roma, Anguillara; West: the municipality of Fiumicino; South: the municipality of Rome between the boundaries of the municipality of Fiumicino (West), the limits of Zone 3 (North), the Tiber river up to the intersection with the Grande Raccordo Anulare GRA Highway, the Grande Raccordo Anulare GRA Highway up to the intersection with A24 Highway, A24 Highway up to the intersection with Viale del Tecnopolo, viale del Tecnopolo up to the intersection with the boundaries of the municipality of Guidonia Montecelio; East: the municipalities of Guidonia Montecelio, Montelibretti, Palombara Sabina, Monterotondo, Mentana, Sant’Angelo Romano, Fonte Nuova.
(5)

An 25 Samhain 2021, ghlac an tÚdarás Eorpach um Shábháilteacht Bia (“an tÚdarás”) tuairim eolaíoch maidir leis an measúnú riosca tráchtearraí ar phlandaí ar speicis shonraithe de phlandaí pota Lonicera ar de thionscnamh na Tuirce iad (4). Cumhdaítear leis an tuairim eolaíoch sin an measúnú riosca ar na speicis shonraithe de phlandaí pota le haghaidh plandú Lonicera atá ceithre bliana d’aois ar a mhéad. Shainaithin an tÚdarás Lopholeucaspis japonica, Meloidogyne chitwoodi agus Bemisia tabaci (daonraí Eorpacha) mar lotnaidí atá ábhartha maidir leis na plandaí sin atá le cur, rinne sé meastóireacht ar na bearta maolaithe riosca faoina ndéantar tuairisc sa sainchomhad i dtaca leis na lotnaidí sin agus rinne sé meastachán ar an dóchúlacht atá ann go mbeadh na plandaí sin saor ó na lotnaidí sin. Liostaítear Lopholeucaspis japonica agus Meloidogyne chitwoodi mar lotnaidí coraintín de chuid an Aontais in Iarscríbhinn II a ghabhann le Rialachán Cur Chun Feidhme (AE) 2019/2072 ón gCoimisiún (5), agus is lotnaid choraintín na gcriosanna cosanta í Bemisia tabaci (daonraí Eorpacha) i gcomhréir le hIarscríbhinn III a ghabhann leis an Rialachán Cur Chun Feidhme sin.
(1)

Leagtar síos le Rialachán Cur Chun Feidhme (AE) 2020/2002 ón gCoimisiún (2) rialacha maidir le fógra agus tuairisc a thabhairt don Aontas faoi ghalair liostaithe a bhrath. Go háirithe, déantar foráil in Airteagal 3 de Rialachán Cur Chun Feidhme (AE) 2020/2002 gur gá an fhaisnéis a shonraítear in Iarscríbhinn II a ghabhann leis an Rialachán sin a bheith san áireamh i bhfógraí don Aontas, agus déantar foráil in Airteagal 5 de go liostófar in Iarscríbhinn IV a ghabhann leis an Rialachán Cur Chun Feidhme sin na réigiúin maidir le fógra a thabhairt agus maidir le tuairisciú arna mbunú ag na Ballstáit i gcomhréir le hAirteagal 21 de Rialachán (AE) 2016/429.